SYNEX รายได้ขาย-บริการเพิ่ม! ดันกำไร Q1 โต 20% แตะ 222.29 ลบ.
SYNEX งบไตรมาส 1/65 กำไรโต 20% แตะ 222.29 ลบ. จากปีก่อนกำไร 185.15 ลบ. รับรายได้ขาย-บริการเพิ่มกว่า 15% หลังอุปทานสินค้าไอทีดีขึ้น หนุนยอดขายเพิ่ม
SYNEX งบไตรมาส 1/65 กำไรโต 20% แตะ 222.29 ลบ. รับรายได้ขาย-บริการเพิ่มกว่า 15% หลังอุปทานสินค้าไอทีเพิ่มขึ้น
7 พ.ค. 2565

บริษัท ซินเน็ค (ประเทศไทย) จำกัด (มหาชน)  หรือ SYNEX รายงานผลการดำเนินงานงวดไตรมาส 1/2565  สิ้นสุด ณ วันที่ 31 มีนาคม 2565 มีดังนี้

โดยบริษัทฯ มีรายได้จากการขายและให้บริการ 9,958.88 ล้านบาท เพิ่มขึ้น 1,322.42 ล้านบาท หรือร้อยละ 15.31 จากงวดเดียวกันของปีก่อน และมีกำไรขั้นต้น 457.36 ล้านบาท เพิ่มขึ้น 60.78 ล้านบาท หรือร้อยละ 15.33เมื่อเทียบกับงวดเดียวกันของปีก่อน
ทั้งนี้ในภาพรวมผลการดำเนินงานที่เพิ่มขึ้นนั้นเป็นผลมาจากการปรับตัวดีขึ้นของอุปทานของสินค้าไอที ทำให้บริษัทฯสามารถมีสินค้าขายมากขึ้น รวมถึงความต้องการสินค้าในกลุ่มคอมเมอร์เชียลมีมากขึ้น โดยเฉพาะกลุ่มสินค้าระบบเครือข่าย(Network)และคอมพิวเตอร์แบบพกพาสำหรับองค์กร เนื่องจากสถานะการณ์การแพร่ระบาดของ COVID-19 เริ่มดีขึ้น ทำให้มีการลงทุนในโครงการต่างๆ มากขึ้นทั้งในภาครัฐและในภาคเอกชน รวมถึงการเติบโตของยอดขายในกลุ่มสินค้าเกมมิ่ง
โดยไตรมาสนี้บริษัทฯ ยังสามารถรักษามีอัตราก าไรขั้นต้นให้อยุ่ในระดับที่ดีและยังคงให้ความสำคัญต่อการควบคุมค่าใช้จ่ายทั้งด้านการจัดจำหน่ายและการบริหาร โดยใช้เทคโนโลยีเข้ามาช่วยบริหารจัดการให้ธุรกิจดำเนินไปได้อย่างรวดเร็ว จึงเป็นการเพิ่มประสิทธิภาพในการบริหารจัดการและสร้างโอกาสการเจริญเติบโตของธุรกิจได้อย่างยั่งยืน